ഐപിഎല് ക്വളിഫൈയറിലേക്ക് ഇനി ജീവന്മരണപോരാട്ടം ഇന്ന് രണ്ട് മത്സരങ്ങള് ജയം മാത്രം ലക്ഷ്യമിട്ട് മുംബൈ ഡല്ഹിയെ നേരിടും ക്വാളിഫൈയര് ഉറപ്പിച്ച ചെന്നൈക്ക് എതിരാളി രാജസ്ഥാന് ഷാര്ജ: ഐപിഎല്ലില് അവേശകരമായ അന്ത്യത്തിലേക്ക്. കഴിഞ്ഞ ദിവസം പഞ്ചാബ് ജയം നേടിയതോടെ നാലാമതായി ക്വാളിഫൈയറിലേക്ക് വരുന്നു ടീമുകള് തമ്മില് മത്സരം കടുത്തു. നിലവില് ചെന്നൈ മാത്രമാണ് ക്വാളിഫൈയര് ഉറപ്പിച്ചത്. ഡല്ഹി, ബാംഗ്ലൂരും സ്ഥാനം ഏറെക്കുറെ ഉറപ്പിച്ച് കഴിഞ്ഞു.നാലാമത്തെ ടീമിനായാണ് ഇപ്പോള് മത്സരം കടുക്കുന്നത്. മുംബൈ, പഞ്ചാബ്, കൊല്ക്കത്ത എന്നീ ടീമുകളും ഇവരുടെ എല്ലാവരുടെയും മത്സരഫലം അനുകൂലമായാല് രാജസ്ഥാന് റോയില്സിനും ക്വാളിഫൈയറിലേക്ക് സാധ്യതയുണ്ട്. ഇന്ന് രണ്ട് മത്സരങ്ങളാണ് നടക്കുന്നത്. വൈകീട്ട് 3.30ന് ഷാര്ജയില് പ്ലേ ഓഫ് ഉറപ്പിക്കാനൊരുങ്ങുന്ന ഡല്ഹി ക്യാപിറ്റല്സ് മുംബൈ ഇന്ത്യന്സിനെ നേരിടും. മുംബൈക്ക് ഇന്ന് ജീവന്മരണ പോരാട്ടമാണ്.തുടര്തോല്വികള്ക്ക് ശേഷം മുംബൈ വിജയവഴിയില് തിരിച്ചെത്തിയിരുന്നു. നിലവിലെ ചാംപ്യന്മാരായ മുംബൈക്ക് പ്ലേഓഫിലേക്കുള്ള വഴി എളുപ്പമാക്കാന് ജയം അനിവാര്യമാണ്. തുടക്കം പിഴച്ച്, അവസാനമത്സരങ്ങളിലെ മിന്നുംപ്രകടനത്തോടെ കിരീടത്തിലെത്തിയ ഭൂതകാലം മുംബൈക്ക് പ്രതീക്ഷ നല്കും. ഒരു ജയമകെ പ്ലേഓഫ് സ്ഥാനമുണ്ടെങ്കിലും കഴിഞ്ഞ സീസണിലെ അനുഭവം ഡല്ഹിക്ക് നല്ല ഓര്മയല്ല. നാല് കളിയില് തുടരെ തോറ്റ ഡല്ഹി അവസാന നിമിഷമാണ് അന്ന് പ്ലേഓഫ് ഉറപ്പിച്ചത്. ഈ സീസണില് മുംബൈയെ തോല്പ്പിച്ച ആത്മവിശ്വാസം ഡല്ഹിക്കുണ്ട്. പരിക്കേറ്റ് കൊല്ക്കത്തയ്ക്കെതിരെ പുറത്തിരുന്ന പൃഥി ഷോ ഡല്ഹി നിരയില് തിരിച്ചെത്തിയേക്കും. ഒരു മത്സരം കൂടി വിശ്രമം അനുവദിച്ചാല് സ്റ്റീവ് സ്മിത്തോ സാം ബില്ലിങ്സോ ആവും പകരമെത്തുക. ബൗളിങ്ങില് മാറ്റത്തിന് സാധ്യതയില്ല. മുംബൈ നിരയില് സൗരഭ് തിവാരിക്ക് പകരം ഡല്ഹിക്കെതിരെ മികച്ച റെക്കോര്ഡുള്ള ജയന്ത് യാദവിനെ കൊണ്ടുവന്നേക്കാം. ഡെത്ത് ഓവറിലെ മെല്ലെപ്പോക്കാണ് മുംബൈ നേരിടുന്ന പ്രധാനപ്രശ്നം. കഴിഞ്ഞ രണ്ട് സീസണുകളില് പരസ്പരം ഏറ്റമുട്ടിയ അഞ്ചില് നാലിലും ജയിച്ചത് മുംബൈ. പരസ്പരമുള്ള 29 മത്സരങ്ങളില് 16 തവണ മുംബൈ ജയിച്ചപ്പോള് 13 തവണ ജയം ഡെല്ഹിക്കൊപ്പം നിന്നു. രാത്രി 7.30ന് അബുദാബിയില് നടക്കുന്ന രണ്ടാം മത്സരത്തില് പ്ലേ ഓഫ് ഉറപ്പിച്ച ചെന്നൈ സൂപ്പര് കിങ്സാണ് രാജസ്ഥാന്റെ എതിരാളികള്.തുടര്തോല്വികളില് വലയുകയാണ് രാജസ്ഥാന്. മറുവശത്ത് ചെന്നൈയാവട്ടെ ജയം ശീലമാക്കിയവര്. ടൂര്ണമെന്റിലെ ഏറ്റവും മികച്ച ഓപ്പണിങ് ജോഡിയായ ഫാഫ് ഡു പ്ലെസിസ് റിതുരാജ് ഗെയ്കവാദ് നല്കുന്ന തുടക്കമാണ് ചെന്നൈയുടെ കരുത്ത്. മോയിന് അലി, സുരേഷ് റെയ്ന, അമ്ബാട്ടി റായുഡു, രവീന്ദ്ര ജഡേജ, എം എസ് ധോണി തുടങ്ങി ബാറ്റിങ് നിരയുടെ ആഴം വാലറ്റത്തോളം വരും. ഒരു താരത്തില് ആശ്രയിക്കേണ്ട ഗതികേടില്ലെന്നതാണ് ചെന്നൈയുടെ മുന്തൂക്കം. ജയിച്ച ഒമ്ബത് മത്സരങ്ങളില് ഏഴ് വ്യത്യസ്ത താരങ്ങളാണ് മാന് ഓഫ് ദ മാച്ചായത് എന്നത് ശ്രദ്ധേയം. ക്യാപ്റ്റന് സഞ്ജുവില് മാത്രമാണ് ഹാട്രിക് തോല്വി വഴങ്ങിയ രാജസ്ഥാന്റെ പ്രതീക്ഷ. മിക്ക ബാറ്റ്സ്മാന്മാരും ഫോമൗട്ട്. ഈ ഐപിഎല്ലിലെ ഏറ്റവും വിലയേറിയ താരമായ ക്രിസ് മോറിസില് നിന്ന് ടീമിന് ഗുണം കിട്ടുന്നില്ലെന്നതും നിരാശ. ജോഫ്ര ആര്ച്ചറിന് പകരം വയ്ക്കാനൊരു ബൗളറില്ലെന്നത് മറ്റൊരു തിരിച്ചടി. ഒരു തോല്വി പോലും പ്ലേ ഓഫിന് പുറത്തേക്ക് വഴികാട്ടുമെന്നതിനാല് സഞ്ജുവിനും സംഘത്തിനും ജയം അനിവാര്യം. പരസ്പരമേറ്റുമുട്ടിയ 24 മത്സരങ്ങളില് 15ലും ജയിച്ചത് ചെന്നൈ. ഈ സീസണിലെ ആദ്യമത്സരത്തിലും 45 റണ്സിന്റെ വമ്ബന് ജയം ചെന്നൈക്ക്. Stories you may Like